Na temelju odredbe članka 19. - 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), Povjerenstvo za provedbu natječaja za prijam u službu vježbenika na određeno vrijeme na radno mjesto viši stručni suradnik za opće poslove i EU fondove (1 izvršitelj m/ž) u Jedinstveni upravni odjel Općine Vidovec, a koji natječaj je objavljen u „Narodnim novinama“ br. 10/2024 dana 26. siječnja 2024. godine, objavljuje

**P O Z I V**  
**na prethodnu provjeru znanja i sposobnosti (pisano testiranje i intervju)**

Povjerenstvo za provedbu natječaja za prijam u službu vježbenika na određeno vrijeme na radno mjesto viši stručni suradnik za opće poslove i EU fondove utvrdilo je da pismenom testiranju mogu pristupiti kandidati koji zadovoljavaju uvjete natječaja, tj. čija prijava je pravodobna i uredna te ispunjavaju formalne uvjete natječaja.

Prethodnoj provjeri znanja i sposobnosti mogu pristupiti sljedeći kandidati:

|  |  |
| --- | --- |
| Redni broj | Inicijali/ godina rođenja |
| 1. | D.P., 1998. |
| 2. | J.J., 1998. |

**Pisano testiranje održati će se dana 19.02.2024. godine (ponedjeljak) u 08,00 sati u prostoriji Općine Vidovec (I. kat), Trg svetog Vida 9, Vidovec.**

PRAVILA I POSTUPAK TESTIRANJA

Po dolasku na provjeru znanja od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Po utvrđivanju identiteta, kandidat će pristupiti pisanoj provjeri znanja.

Smatra se da je kandidat, koji navedenog dana i u zakazano vrijeme nije pristupio testiranju, bez obzira na razloge, povukao prijavu na natječaj.

Ne postoji mogućnost naknadnog pisanog testiranja, bez obzira na razloge koji pojedinog kandidata eventualno spriječe da testiranju pristupi u naznačeno vrijeme.

Pisano testiranje sastojat će se od 10 pitanja, a navedena provjera traje 60 minuta.

Informacije o provedbi postupka i načinu testiranja, tj. o pravilima testiranja - pravnim i drugim izvorima za pripremanje kandidata za testiranje vezanim uz pisano testiranje, navedene su u tekstu **Opis poslova, podaci o plaći, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru znanja i sposobnosti** koji je prethodno objavljen na web-stranici Općine Vidovec, [www.vidovec.hr](http://www.vidovec.hr) (Natječaji).

Ovaj poziv objavljuje se na web-stranici i na oglasnoj ploči Općine Vidovec.

KLASA: 112-01/24-01/001

URBROJ: 2186-10-24-08

Vidovec, 12. veljače 2024.

POVJERENSTVO ZA PROVEDBU NATJEČAJA